# בנציון רסקין

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).

בנציון (בן ציון) רסקין, סופר יידיש ועברית ומתרגם. נולד בעיירה נזנה, ליד מוהילוב, בלארוס, בשנת ‏1880. טבע למוות בחוף ימה של תל אביב, בשנת 1930.

בנציון רסקין נולד במשפחת רבנים, ולמד במסלול מסורתי, ב'חדר', ואחר כך בישיבה. אך במקביל למד גם לימודי חוץ, סיים את הגימנסיה היהודית בקייב, אוקראינה, והשתלם במקצועות הבלשנות והמתמטיקה. עם סיום לימודיו התקבל לעבודה כעוזר למהנדס רכבות, ועבד בהנחת פסי מסילת ברזל.

בשנת 1905 עבר לורשה, פולין, היה מורה ופעיל מהפכני בתנועת "פועלי ציון", ונעצר בידי משטרת הצאר הרוסית. לאחר שחרורו מהמעצר שב להוראה והתחייב שלא לעסוק עוד בפעילות מהפכנית. בעת מלחמת העולם הראשונה הגיע לעיר אודסה, אוקראינה, חינך ולימד בבית יתומים יהודי.

בשנת 1922 עלה בנציון רסקין ארצה, והשתלב במערכת ההוראה שבקיבוצים הצעירים. בין השאר היה מורה בעין חרוד, בתל יוסף ובקרית ענבים. בכל שנותיו בארץ כתב ערך והוציא לאור את ספרי הילדים שלו. אחדים מהם נכתבו ישירות בעברית, ואחדים הוא תירגם בעצמו מספרי היידיש המוקדמים שלו. יצירתו מצטיינת בלשונה העממית והפשוטה, ויש בה הרבה הומור. הוא גם עיבד ללשון ימיו אגדות עתיקות וסיפורים ישנים. תרגומו הידוע ללשון יידיש הוא של "שירת היאותה" מאת הסופר האמריקאי הנרי וודסוורת לונגפלו, שתורגם גם בידי המשורר יהואש.

בנציון רסקין היה רק בן חמישים, כשטבע ומת בחוף הים של תל אביב, בראש השנה, בשנת 1930.

## [עריכה] ספריו

- אביב זיו , סיפר בנציון רסקין, צייר ש’ עובדיהו, תל אביב, ברלוי, 1941.
- ‫ אברהם יעקב , כתב בן ציון רסקין, צייר נ’ פאליי, תל אביב, 1930.
- אפמינונדס הקטן , מעשיה עממית, תרגם בן ציון רסקין, צייר גיורא כרמי, מסדה, 1979.
- דער בער , א מעשה’לע פון דער סעריע "קינדער-גאראטן", מעשה בדוב, מהסדרה לילדי הגן, געצייכענט: אליעזר ליסיצקי. דערציילט: פעטער בן-ציון [פסעוודאנים], קייב, 1919.
- ‫ הגמל , מצויר על ידי נ’ פלי, תל אביב, 1933.
- דב בן דבש , צייר חיים גולדברג, ורשה, 1923.
- זוג תורים , תל אביב, 1961.
- חתלתולה ששכחה איך תשאל אוכל , עפ"י פלמיר, צייר חיים הנפט, תל אביב, אמנות, 1931.
- הטוחן הטוחנת ואבני הריחיים , סיפר בנציון רסקין, צייר אליעזר ליסיצקי, ורשה, תרבות, 1923.
- דער מילנער די מילנערין או די מילשטיינער , דערציילט פון פעטער בן ציון, ורשה, 1922.
- ‫ התרנגול התרנגולת וגינת הירק , צייר ח’ הנפט, ורשה, תרבות, 1923.
- ניסן , כתב בנציון רסקין, צייר עובדיהו, תל אביב, ברלוי, 1930.
- המלקוש ..., ורשה, 1923. ‬

מקור: http://he.wikipedia.org../../../%D7%91/%D7%A0/%D7%A6/%D7%91%D7%A0%D7%A6%D7%99%D7%95%D7%9F_%D7%A8%D7%A1%D7%A7%D7%99%D7%9F.html

קטגוריות: סופרי יידיש | סופרי ילדים ונוער

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש